**กระบวนงานบริการตามภารกิจขององค์การบริหารส่วนตำบลโนนกอก**

**จำนวน 13 กระบวนงาน**

|  |  |  |  |
| --- | --- | --- | --- |
| **ลำดับที่** | **กระบวนงานบริการประชาชน** | **ระยะเวลาให้บริการ** | **ส่วนราชการที่รับผิดชอบ** |
| 1 | การรับชำระภาษีบำรุงท้องที่ | 5 นาที/ราย | กองคลัง |
| 2 | การรับชำระภาษีโรงเรือนและที่ดิน | 5 นาที/ราย | กองคลัง |
| 3 | การรับชำระภาษีป้าย | 5 นาที/ราย | กองคลัง |
| 4 | การขออนุญาตประกอบกิจการที่เป็นอันตรายต่อสุขภาพ | 3 นาที/ราย | กองคลัง |
| 5 | การอนุญาตจัดตั้งสถานที่จำหน่ายอาหารหรือสถานที่สะสมอาหาร | 1 วัน/ราย | กองคลัง |
| 6 | การขออนุญาตก่อสร้าง ต่อเติม ดัดแปลง อาคารตามพระราชบัญญัติควบคุมอาคาร พ.ศ.๒๕๒๒ | 20วัน/ราย | กองช่าง |
| 7 | การขออนุญาตขุดดินและถมดิน ตามพระราชบัญญัติ พ.ศ.2543 | 20 วัน/ราย | กองช่าง |
| 8 | การขออนุญาตจำหน่ายสินค้าในที่หรือทางสาธารณะ | 1 วัน/ราย | กองคลัง |
| 9 | การรับเรื่องราวร้องทุกข์ | 7 วัน | สำนักปลัด |
| 10 | การให้ความช่วยเหลือสาธารณภัย | 1 วัน | งานป้องกันฯ |
| 11 | สนับสนุนน้ำอุปโภค/บริโภค | 1 วัน | งานป้องกันฯ |
| 12 | การรับจดทะเบียนและต่อทะเบียนผู้พิการ | 5 นาที/วัน | สวัสดิการสังคม |
| 13 | การติดต่อเอกสารสอบราคาซื้อ/จ้าง เอกสาร ประกวดราคาซื้อ/จ้าง | - | กองคลัง |

# ☺แผนผังแสดงขั้นตอนและระยะเวลาการปฏิบัติราชการเพื่อบริการประชาชน☺

# (กระบวนงานที่ 1 จัดเก็บภาษีบำรุงท้องที่)

# ☞ 🖐

ยื่นเอกสาร

ตรวจสอบเอกสาร

ออกใบเสร็จ

# ( 1 นาที) (2 นาที) ( 2 นาที)

# สรุป กระบวนงานบริการ 3 ขั้นตอน รวมระยะเวลา 5 นาที

# *เพื่อความสะดวก เอกสารที่ต้องนำมา*

# กรณีชำระปกติ กรณีการประเมินใหม่ กรณีเปลี่ยนแปลงเจ้าของที่ดิน

# 1. ใบเสร็จรับเงินของปีที่ผ่านมา 1. สำเนาทะเบียนบ้าน 1. ใบเสร็จรับเงินของปีที่ผ่านมา

# 2. สำเนาบัตรประจำตัวประชาชน 2. เอกสารสิทธิ์ที่ดิน

# 3. สำเนาเอกสารสิทธิ์ 3. บัตรประจำตัวประชาชน

# 4. สำเนาหนังสือการเปลี่ยนแปลงเจ้าของที่ดิน 4. สำเนาเอกสารสิทธิ์ที่ดิน

**การจัดเก็บภาษีบำรุงท้องที่**

ภาษีบำรุงท้องที่หมายถึงภาษีที่จัดเก็บจากเจ้าของที่ดินตามราคาปานกลางที่ดินและตามบัญชีอัตราภาษีบำรุงท้องที่ ที่ดินที่ต้องเสียภาษีบำรุงท้องที่ได้แก่ที่ดินที่เป็นของบุคคลหรือคณะบุคคลไม่ว่าจะเป็นบุคคลธรรมดาหรือนิติบุคคลซึ่งมีกรรมสิทธิ์ในที่ดินหรือสิทธิครอบครองอยู่ในที่ดินที่ไม่เป็นกรรมสิทธิ์ของเอกชนที่ดินที่ต้องเสียภาษีบำรุงท้องที่ได้แก่พื้นที่ดินและพื้นที่ที่เป็นภูเขาหรือที่มีน้ำด้วยโดยไม่เป็นที่ดินที่เจ้าของที่ดินได้รับการยกเว้นภาษีหรืออยู่ในเกณฑ์ลดหย่อน

**ที่ดินที่เจ้าของที่ดินไม่ต้องเสียภาษีบำรุงท้องที่ได้แก่**

1. ที่ดินที่เป็นที่ตั้งพระราชวังอันเป็นสาธารณสมบัติของแผ่นดิน

2. ที่ดินที่เป็นสาธารณสมบัติของแผ่นดินหรือที่ดินของรัฐที่ใช้ในกิจการของรัฐหรือสาธารณะโดยมิได้หาผลประโยชน์

3. ที่ดินของราชการส่วนท้องถิ่นที่ใช้ในกิจการของราชการส่วนท้องถิ่นหรือสาธารณะโดยมิได้หาผลประโยชน์

4. ที่ดินที่ใช้เฉพาะการพยาบาลสาธารณะการศึกษาหรือกุศลสาธารณะ

5. ที่ดินที่ใช้เฉพาะศาสนกิจศาสนาใดศาสนาหนึ่งที่ดินที่เป็นกรรมสิทธิ์ของวัดไม่ว่าจะใช้ประกอบศาสนกิจศาสนาใดศาสนาหนึ่งหรือที่ศาลเจ้าโดยมิได้หาผลประโยชน์

6. ที่ดินที่ใช้เป็นสุสานหรือฌาปนสถานสาธารณะโดยมิได้รับประโยชน์ตอบแทน

7. ที่ดินที่ใช้ในการรถไฟการประปาการไฟฟ้าหรือการท่าเรือของรัฐหรือใช้เป็นสนามบินของรัฐ

8. ที่ดินที่ใช้ต่อเนื่องกับโรงเรือนที่ต้องเสียภาษีโรงเรือนและที่ดินแล้ว

9. ที่ดินของเอกชนเฉพาะส่วนที่เจ้าของที่ดินยินยอมให้ทางราชการใช้เพื่อสาธารณะประโยชน์

10. ที่ดินที่ตั้งขององค์การสหประชาชาติทบวงการชำนัญพิเศษของสหประชาชาติหรือองค์การระหว่างประเทศอื่น ในเมื่อประเทศไทยมีข้อผูกพันให้ยกเว้นตามอนุสัญญาหรือความตกลง

11. ที่ดินที่เป็นที่ตั้งของสถานทูตหรือสถานกงสุลทั้งนี้ให้เป็นไปตามหลักถ้อยทีถ้อยปฏิบัติต่อกัน

12. ที่ดินตามที่กำหนดในกฎกระทรวง

**ผู้มีหน้าที่เสียภาษีบำรุงท้องที่**

ผู้ที่เป็นเจ้าของที่ดินในวันที่ 1 มกราคมของปีใดมีหน้าที่เสียภาษีบำรุงท้องที่สำหรับปีนั้น

**กำหนดระยะเวลาการยื่นแบบแสดงรายการเพื่อเสียภาษี**

ให้เจ้าของที่ดินซึ่งมีหน้าที่เสียภาษีบำรุงท้องที่ ที่ยื่นแบบแสดงรายการที่ดิน (ภบท.5) ณสำนักงานขององค์กรปกครองส่วนท้องถิ่นท้องที่ซึ่งที่ดินนั้นตั้งอยู่ภายในเดือนมกราคมของปีแรกที่มีการตีราคาปานกลางของที่ดิน แบบแสดงรายการที่ได้ยื่นไว้นั้นใช้ได้ทุกปีในรอบระยะเวลา 4 ปีนั้น

**อัตราภาษีและการคำนวณภาษี**

**อัตราภาษี**

1. อัตราภาษีบำรุงท้องที่กำหนดไว้ในบัญชีท้ายพระราชบัญญัติแบ่งเป็น 34 อัตรา

2. ราคาปานกลางที่ดินเกินไร่ละ 30,000 บาทให้เสียภาษีดังนี้ราคาปานกลางของที่ดิน30,000 บาทแรกเสียภาษี 70 บาท

3. ส่วนที่เกิน 30,000 บาทเสียภาษี 10,000 บาทต่อ 25 บาท

4. ประกอบกสิกรรมประเภทไม้ล้มลุก

- เสียกึ่งอัตรา

- ด้วยตนเองไม่เกินไร่ละ 5 บาท

- ที่ดินว่างเปล่าเสียเพิ่ม 1 เท่า

**การคำนวณภาษี**

ภาษีบำรุงท้องที่คำนวณจากราคาปานกลางของที่ดินที่คณะกรรมการตีราคาปานกลางที่ดินที่กำหนดขึ้นเพื่อใช้ในการจัดเก็บภาษีคูณกับอัตราภาษี

เนื้อที่ดินเพื่อคำนวณภาษี (ไร่) = เนื้อที่ถือครอง - เนื้อที่เกณฑ์ลดหย่อน

ค่าภาษีต่อไร่ = ตามบัญชีอัตราภาษีฯท้ายพ.ร.บ.ฯ

**หลักฐานที่ใช้ประกอบในการเสียภาษี**

1. บัตรประจำตัวประชาชน

2. สำเนาทะเบียนบ้าน

3. หนังสือรับรองห้างหุ้นส่วนบริษัท

4. หลักฐานที่แสดงถึงการเป็นเจ้าของที่ดินเช่นโฉนดที่ดินน.ส.3

5. ใบเสร็จรับเงินค่าภาษีครั้งสุดท้าย (ถ้ามี)

6. หนังสือมอบอำนาจกรณีที่ให้ผู้อื่นมาทำการแทน

กรณีที่เป็นการเสียภาษีในปีที่ไม่ใช่ปีที่ยื่นแบบภบท. 5 ให้นำภบท.5 ส่วนที่มอบให้เจ้าของที่ดินหรือใบเสร็จรับเงินค่าภาษีครั้งสุดท้ายมาด้วย

**ขั้นตอนในการติดต่อขอชำระภาษี**

1. การยื่นแบบแสดงรายการที่ดินกรณีผู้ที่เป็นเจ้าของที่ดินในวันที่ 1 มกราคมของปีที่มีการตีราคาปานกลางที่ดิน

1) ผู้มีหน้าที่เสียภาษีหรือเจ้าของที่ดินยื่นแบบแสดงรายการที่ดิน (ภบท.5) พร้อมด้วยหลักฐานที่ต้องใช้ต่อเจ้าหน้าที่พนักงานประเมินภายในเดือนมกราคมของปีที่มีการประเมินราคาปานกลางของที่ดิน

2) เจ้าพนักงานประเมินจะทำการตรวจสอบและคำนวณค่าภาษีแล้วแจ้งการประเมิน (ภบท.9หรือภบท.10) ให้ผู้มีหน้าที่เสียภาษีหรือเจ้าของที่ดินทราบว่าจะต้องเสียภาษีเป็นจำนวนเงินเท่าใดภายในเดือนมีนาคม

3) ผู้มีหน้าที่เสียภาษีหรือเจ้าของที่ดินจะต้องเสียภาษีภายในเดือนเมษายนของทุกปีเว้นแต่กรณีได้รับใบแจ้งการประเมินหลังเดือนมีนาคมต้องชำระภาษีภายใน 30 วันนับแต่วันที่ได้รับแจ้งการประเมิน

2. การยื่นแบบแสดงรายการที่ดินกรณีเป็นเจ้าของที่ดินรายใหม่หรือจำนวนเนื้อที่ดินเดิมเปลี่ยนแปลงไป

1) เจ้าของที่ดินที่ได้มีการเปลี่ยนแปลงจำนวนเนื้อที่ดินหรือเป็นผู้ได้รับโอนที่ดินขึ้นใหม่ต้องมายื่นแบบแสดงรายการที่ดินหรือยื่นคำร้องขอเปลี่ยนแปลงจำนวนเนื้อที่ดินต่อเจ้าพนักงานประเมินภายในกำหนด 30 วันนับแต่วันได้รับโอนหรือมีการเปลี่ยนแปลงโดยใช้แบบภบท.5 แล้วแต่กรณี

2) เมื่อเจ้าหน้าที่ได้รับแบบแล้วจะออกใบรับไว้ให้เป็นหลักฐาน

3) เจ้าหนักงานประเมินจะแจ้งให้เจ้าของที่ดินทราบว่าจะต้องเสียภาษีในปีต่อไปจำนวนเท่าใด

3. การยื่นแบบแสดงรายการที่ดินกรณีเปลี่ยนแปลงการใช้ที่ดินอันเป็นเหตุให้การลดหย่อนเปลี่ยนแปลงไปหรือมีเหตุอย่างอื่นทำให้อัตราภาษีบำรุงท้องที่เปลี่ยนแปลงไป

1) เจ้าของที่ดินยื่นคำร้องตามแบบภบท.5พร้อมด้วยหลักฐานที่ต้องใช้ต่อเจ้าพนักงานประเมินภายใน 30 วัน นับแต่วันที่มีการเปลี่ยนแปลงการใช้ที่ดิน

2) เจ้าพนักงานประเมินจะออกใบรับให้

3) เจ้าพนักงานประเมินจะแจ้งให้เจ้าของที่ดินทราบว่าจะต้องเสียภาษีในปีต่อไปจำนวนเท่าใด

4) การขอชำระภาษีบำรุงท้องที่ในปีถัดไปจากปีที่มีการประเมินราคาปานกลางาของที่ดินให้ผู้รับประเมินนำใบเสร็จรับเงินของปีก่อนพร้อมกับเงินไปชำระภายในเดือนเมษายนของทุกปี

**เงินเพิ่ม**

เจ้าของที่ดินผู้มีหน้าที่เสียภาษีบำรุงท้องที่ต้องเสียเงินเพิ่มในกรณีและอัตราดังต่อไปนี้

1. ไม่ยื่นแบบแสดงรายการที่ดินภายในเวลาที่กำหนดให้เสียเงินเพิ่มร้อยละ 10 ของค่าภาษีบำรุงท้องที่เว้นแต่กรณีที่เจ้าของที่ดินได้ยื่นแบบแสดงรายการที่ดินก่อนที่เจ้าพนักงานประเมินจะได้แจ้งให้ทราบถึงการละเว้นนั้นให้เสียเงินเพิ่มร้อยละ 5 ของค่าภาษีบำรุงท้องที่

2. ยื่นแบบแสดงรายการที่ดินโดยไม่ถูกต้องทำให้จำนวนเงินที่จะต้องเสียภาษีบำรุงท้องที่ลดน้อยลงให้เสียเงินเพิ่มร้อยละ 10 ของค่าภาษีบำรุงท้องที่ที่ประเมินเพิ่มเติมเว้นแต่กรณีเจ้าของที่ดินได้มาขอแก้ไขแบบแสดงรายการที่ดินให้ถูกต้องก่อนที่เจ้าพนักงานประเมินแจ้งการประเมิน

3. ชี้เขตแจ้งจำนวนเนื้อที่ดินไม่ถูกต้องต่อเจ้าพนักงานสำรวจโดยทำให้จำนวนเงินที่จะต้องเสียภาษีบำรุงท้องที่ลดน้อยลงให้เสียเงินเพิ่มอีก 1 เท่าของภาษีบำรุงท้องที่ที่ประเมินเพิ่มเติม

4. ไม่ชำระภาษีบำรุงท้องที่ภายในเวลาที่กำหนดให้เสียเงินเพิ่มร้อยละ 24 ต่อปีของจำนวนเงินที่ต้องเสียภาษีบำรุงท้องที่เศษของเดือนให้นับเป็นหนึ่งเดือนและไม่นำเงินเพิ่มตามข้อ 1 - ข้อ 4 มารวมคำนวณด้วย

**บทกำหนดโทษ**

1. ผู้ใดแจ้งข้อความอันเป็นเท็จให้ถ้อยคำเท็จตอบคำถามด้วยถ้อยคำอันเป็นเท็จหรือนำพยานหลักฐานเท็จมาแสดงเพื่อหลีกเลี่ยงหรือพยายามหลีกเลี่ยงการเสียภาษีบำรุงท้องที่ต้องระวางโทษจำคุกไม่เกิน 6 ปีหรือปรับไม่เกิน 2,000 บาทหรือทั้งจำทั้งปรับ

2. ผู้ใดจงใจไม่มาหรือยอมชี้เขตหรือไม่ยอมแจ้งจำนวนเนื้อที่ดินต้องระวางโทษจำคุกไม่เกิน 1 เดือนหรือปรับไม่เกิน 1,000 บาทหรือทั้งจำทั้งปรับ

3. ผู้ใดขัดขวางเจ้าพนักงานซึ่งปฏิบัติการสำรวจเนื้อที่ดินหรือปฏิบัติหน้าที่เพื่อการเร่งรัดภาษีบำรุงท้องที่ค้างชำระหรือขัดขวางเจ้าพนักงานประเมินในการปฏิบัติการตามหน้าที่ต้องระวางโทษจำคุกไม่เกิน 1 เดือนหรือปรับไม่เกิน 1,000 บาทหรือทั้งจำทั้งปรับ

4. ผู้ใดฝ่าฝืนคำสั่งของเจ้าพนักงานซึ่งสั่งให้มาให้ถ้อยคำหรือส่งบัญชีหรือเอกสารมาตรวจสอบหรือสั่งให้ปฏิบัติการเท่าที่จำเป็นเพื่อประโยชน์ในการเร่งรัดภาษีบำรุงท้องที่ค้างชำระหรือไม่มาให้ถ้อยคำหรือไม่ส่งเอกสารอันควรแก่เรื่องมาแสดงตามหนังสือเรียกต้องระวางโทษจำคุกไม่เกิน 1 เดือนหรือปรับไม่เกิน 1,000 บาทหรือทั้งจำทั้งปรับ

**การลดหย่อน/การยกเว้น/การลดภาษี**

**การลดหย่อนภาษีมาตรา 22**

บุคคลธรรมดาซึ่งเป็นเจ้าของที่ดินแปลงเดียวกันหรือหลายแปลงที่อยู่ในจังหวัดเดียวกันและใช้ที่ดินนั้นเป็นที่อยู่อาศัยของตนหรือประกอบกสิกรรมของตนให้ลดหย่อนไม่ต้องเสียภาษีบำรุงท้องที่ตามเกณฑ์ดังต่อไปนี้

(1) เขตองค์การบริหารส่วนจังหวัดให้ลดหย่อน 3 - 5 ไร่

(2) เขตเทศบาลตำบลหรือเขตสุขาภิบาลให้ลดหย่อน 200 - 400 ตารางวา

(3) เขตเทศบาลอื่นนอกจากเขตเทศบาลตำบลและเขตเมืองพัทยาให้ลดหย่อน 50 - 100 ตารางวา

(4) ที่ดินในเขตกรุงเทพมหานครให้ลดหย่อนดังต่อไปนี้

- ท้องที่ที่มีชุมชนหนาแน่นมากให้ลดหย่อน 50 - 100 ตารางวา

- ท้องที่ที่มีชุมชนหนาแน่นปานกลางให้ลดหย่อน 100 ตารางวา - 1 ไร่

- ท้องที่ชนบทให้ลดหย่อน 3 - 5 ไร่

บุคคลธรรมดาหลายคนเป็นเจ้าของที่ดินร่วมกันให้ได้รับลดหย่อนรวมกันตามหลักเกณฑ์ข้างต้น การลดหย่อนให้ลดหย่อนสำหรับที่ดินในจังหวัดเดียวกัน

**การยกเว้นการลดภาษีมาตรา 23**

1. ปีที่ล่วงมาที่ดินที่ใช้เพาะปลูกเสียหายมากผิดปกติหรือ

2. เพาะปลูกไม่ได้ด้วยเหตุพ้นวิสัย

3. ผู้ว่าราชการจังหวัดมีอำนาจยกเว้นหรือลดภาษีได้ตามระเบียบที่กระทรวงมหาดไทยกำหนด

**การอุทธรณ์การฟ้องศาล**

ถ้าเจ้าของที่ดินไม่เห็นพ้องด้วยกับราคาปานกลางที่ดินหรือเมื่อได้รับแจ้งการประเมินภาษีบำรุงท้องที่แล้วเห็นว่าการประเมินนั้นไม่ถูกต้องมีสิทธิอุทธรณ์ต่อผู้ว่าราชการจังหวัดได้โดยยื่นอุทธรณ์ผ่านเจ้าพนักงานประเมินภายใน 30 วันนับแต่วันที่ประกาศราคาปานกลางของที่ดินหรือวันที่ได้รับการแจ้งประเมินแล้วแต่กรณีการอุทธรณ์ไม่เป็นการทุเลาการเสียภาษีบำรุงท้องที่เว้นแต่จะได้รับอนุมัติจากผู้ว่าราชการจังหวัดให้ขอคำวินิจฉัยอุทธรณ์หรือคำพิพากษาของศาลผู้อุทธรณ์มีสิทธิอุทธรณ์คำวินิจฉัยของผู้ว่าราชการจังหวัดต่อศาลภายใน 30 วันนับแต่วันที่ได้รับคำแจ้งวินิจฉัยอุทธรณ์

**การขอคืนภาษีบำรุงท้องที่**

ผู้ที่เสียภาษีบำรุงท้องที่โดยไม่มีหน้าที่ต้องเสียหรือเสียเกินกว่าที่ควรจะต้องเสียผู้นั้นมีสิทธิ

ขอรับเงินคืนภายใน 1 ปีได้โดยยื่นคำร้องขอคืนภายใน 1 ปีนับแต่วันที่เสียภาษีบำรุงท้องที่

# ☺แผนผังแสดงขั้นตอนและระยะเวลาการปฏิบัติราชการเพื่อบริการประชาชน☺

# (กระบวนงานที่ 2 การรับชำระภาษีโรงเรือนและที่ดิน)

# ☞ 🖐

ยื่นเอกสาร

ตรวจสอบเอกสาร

ออกใบเสร็จ

# ( 1 นาที) (2 นาที) ( 2 นาที)

# สรุป กระบวนงานบริการ 3 ขั้นตอน รวมระยะเวลา 5 นาที

เพื่อความสะดวก เอกสารที่ต้องนำมา

1. ใบเสร็จรับเงินของปีที่ผ่านมา

2. สำเนาทะเบียนบ้าน

3. สำเนาบัตรประจำตัวประชาชน

4. เอกสารสิทธิการถือครองกรรมสิทธิ์

**ภาษีโรงเรือนและที่ดิน**

**1 ความรู้ทั่วไป**

* 1. **ทรัพย์สินที่ต้องเสียภาษี**

ประเภททรัพย์สินที่ต้องเสียภาษี ได้แก่ อาคาร โรงเรือน สิ่งปลูกสร้างต่าง ๆ กับที่ดินต่อเนื่องต่อเนื่อง ซึ่งใช้ปลูกสร้างอาคารนั้น ๆ รวมถึงบริเวณต่อเนื่องกันซึ่งตามปกติใช้ประโยชน์ไปด้วยกันกับอาคาร โรงเรือน สิ่งปลูกสร้างนั้น ๆ ซึ่งเจ้าของกรรมสิทธิ์ได้นำทรัพย์สินดังกล่าวออกหาผลประโยชน์ตอบแทนนอกเหนือจากการอยู่อาศัยของตนเองโดยปกติหรือนำไปให้ผู้อื่นใช้ประโยชน์ไม่ว่าจะมีค่าตอบแทนหรือไม่ก็ตาม

* 1. **ทรัพย์สินที่ได้รับยกเว้นภาษี**

1) พระราชวังอันเป็นส่วนของแผ่นดิน

2) ทรัพย์สินของรัฐบาลที่ให้ในกิจการของรัฐบาลหรือสาธารณะและทรัพย์สินของการรถไฟแห่งประเทศไทยที่ใช้ในกิจการรถไฟโดยตรง

3) ทรัพย์สินของโรงพยาบาลสาธารณะและโรงเรียนสาธารณะซึ่งกระทำกิจการอันมิใช่เพื่อเป็นผลกำไรส่วนบุคคล และใช้เฉพาะในการรักษาพยาบาลและในการศึกษา

4) ทรัพย์สินซึ่งเป็นศาสนสมบัติอันใช้เฉพาะศาสนกิจอย่างเดียวหรือเป็นที่อยู่ของสงฆ์

5) โรงเรือนหรือสิ่งปลูกสร้างอย่างอื่นๆ ซึ่งปิดไว้ตลอดปี และเจ้าของมิได้อยู่เองหรือให้ผู้อื่นอยู่ นอกจากคนเฝ้าในโรงเรือนหรือสิ่งปลูกสร้างอย่างอื่น ๆ หรือในที่ดินซึ่งใช้ต่อเนื่องกัน

6) โรงเรือนหรือสิ่งปลูกสร้างของการเคหะแห่งชาติที่ผู้เช่าซื้ออาศัยอยู่เองโดยมิได้ใช้เป็นที่เก็บสินค้าหรือประกอบการอุตสาหกรรม หรือประกอบกิจการอื่นเพื่อหารายได้

* 1. **การขอลดหย่อนค่าภาษี**

การลดหย่อนภาษี การขอยกเว้นภาษี การงดเว้นการขอปลดภาษี จะกระทำได้ตามกรณีดังนี้

1) ถ้าโรงเรือนหรือสิ่งปลูกสร้างอย่างอื่น ๆ ถูกรื้อถอนหรือทำลายให้ลดค่ารายปีของ

ทรัพย์สินนั้นตามส่วนที่ถูกทำลายตลอดเวลาที่ยังไม่ได้ทำขึ้น แต่ในเวลานั้นโรงเรือนหรือสิ่งปลูกสร้างอย่างอื่น ๆ ต้องเป็นที่ซึ่งยังใช้ไม่ได้ (มาตรา 11)

2) โรงเรือนหรือสิ่งปลูกสร้างอื่น ๆ ซึ่งทำขึ้นในระหว่างปีนั้น ให้ถือเอาเวลาซึ่งโรงเรือน

หรือสิ่งปลูกสร้างอย่างอื่น ๆ นั้นได้มีขึ้นและสำเร็จจนควรเข้าอยู่ได้แล้วเท่านั้นมาเป็นเกณฑ์คำนวณค่ารายปี(มาตรา 12)

3) ถ้าเจ้าของโรงเรือนใดติดตั้งส่วนควบที่สำคัญมีลักษณะเป็นเครื่องจักรกลไก เครื่อง

กระทำหรือเครื่องกำเนิดสินค้า เพื่อใช้ดำเนินการอุตสาหกรรมบางอย่าง เช่น โรงสี โรงเลื่อย ฯลฯ ขึ้นในโรงเรือนนั้น ๆ ในการประเมินให้ลดค่ารายปีลงเหลือหนึ่งสามของค่ารายปีของทรัพย์สินนั้น รวมทั้งส่วนควบดังกล่าวแล้ว (มาตรา 13)

4)เจ้าของโรงเรือนหรือสิ่งปลูกสร้างอย่างอื่นได้รับความเสียหาย เพราะทรัพย์สินว่าง

ลง หรือทรัพย์สินชำรุดจำเป็นต้องซ่อมแซมส่วนสำคัญ เจ้าของโรงเรือนสิ่งปลูกสร้างมีสิทธิของลดค่าภาษีได้ โดยยื่นคำร้องต่อพนักงานเจ้าหน้าที่ ทั้งนี้เป็นไปตามดุลพินิจของพนักงานเจ้าหน้าที่ที่จะลดค่าภาษีลงตามส่วนที่เสียหาย หรือปลดค่าภาษีทั้งหมดก็ได้

**1.4 ผู้มีหน้าที่เสียภาษี**

ผู้มีหน้าที่เสียภาษี คือ เจ้าของทรัพย์สิน แต่ถ้าที่ดินและโรงเรือนหรือสิ่งปลูกสร้างอย่างอื่น ๆ เป็นของคนละเจ้าของกัน เจ้าของโรงเรือนหรือสิ่งปลูกสร้างอย่างอื่น ๆ ต้องเป็นผู้เสียภาษีโรงเรือนและที่ดิน

* 1. **กำหนดระยะเวลาให้ยื่นแบบแสดงรายการเสียภาษี**

ให้ผู้รับประเมินยื่นแบบแจ้งรายการทรัพย์สินเพื่อเสียภาษีโรงเรือนและที่ดิน (ภ.ร.ด.2)

ต่อพนักงานเจ้าหน้าที่ในท้องที่ซึ่งทรัพย์สินนั้นตั้งอยู่ ภายในเดือนกุมภาพันธ์ของทุกปี

* 1. **ฐานภาษี**

ฐานภาษี คือ ค่ารายปีของทรัพย์สิน

ค่ารายปี หมายถึง จำนวนเงินซึ่งทรัพย์สินนั้นสมควรให้เช่าได้ในปีหนึ่งๆ

ในกรณีที่ทรัพย์สินนั้นให้เช่า ให้ถือว่าค่าเช่าคือค่ารายปี แต่ถ้าเป็นกรณีที่มีเหตุอันสมควรที่ทำให้พนักงานเจ้าหน้าที่เห็นว่า ค่าเช่านั้นมิใช่จำนวนเงินอันสมควรที่จะให้เช่าได้ หรือเป็นกรณีที่หาค่าเช่าไม่ได้ เนื่องจากเจ้าของทรัพย์สินดำเนินกิจการเองหรือด้วยเหตุประการอื่น ให้พนักงานเจ้าหน้าที่มีอำนาจประเมินค่ารายปีได้โดยคำนึงถึงลักษณะของทรัพย์สิน ขนาด พื้นที่ ทำเลที่ตั้ง และบริการสาธารณะที่ทรัพย์สินนั้นได้รับประโยชน์

* 1. **อัตราภาษี**

อัตราภาษีให้เสียในอัตราร้อยละสิบสองจุดห้าของค่ารายปี

1. **ขั้นตอนการยื่นแบบแจ้งรายการเสียภาษี**

2.1 **การยื่นแบบพิมพ์เพื่อแจ้งรายการทรัพย์สิน**ให้ผู้รับประเมินกรอกรายการในแบบพิมพ์

(ภ.ร.ด.2) ตามความเป็นจริงตามความรู้เห็นของตนให้ครบถ้วน และรับรองความถูกต้องของข้อความดังกล่าว พร้อมทั้งลงวันที่ เดือน ปี และลงลายมือชื่อของตนกำกับไว้แล้วส่งคืนไปยังพนักงานเจ้าหน้าที่ ณ สำนักงานองค์การบริหารส่วนตำบลโนนกอก การส่งแบบพิมพ์ จะนำไปส่งด้วยตนเอง มอบหมายให้ผู้อื่นไปส่งแทน หรือส่งทางไปรษณีย์ลงทะเบียนก็ได้ (ให้ถือวันที่ส่งทางไปรษณีย์เป็นวันยื่นแบบพิมพ์)

* 1. **เอกสารหลักฐานที่ต้องใช้ประกอบการยื่นแบบแจ้งรายการเสียภาษี**

กรณีโรงเรือนรายเก่าให้ยื่นแบบแจ้งรายการเสียภาษี (ภ.ร.ด.2) พร้อมใบเสร็จรับเงิน

การเสียภาษีครั้งสุดท้าย (ถ้ามี)

กรณีโรงเรือนรายใหม่ ให้เจ้าของกรรมสิทธิ์โรงเรือนหรือสิ่งปลูกสร้างที่ยังไม่เคยยื่นแบบแจ้งรายการเสียภาษีโรงเรือนและที่ดินมาก่อน ยื่นแบบแจ้งรายการเสียภาษีภายในเดือนกุมภาพันธ์ของปีถัดจากปีที่ได้มีการใช้ประโยชน์ในโรงเรือนหรือสิ่งปลูกสร้างนั้น โดยยื่นแบบแจ้งรายการเสียภาษี (ภ.ร.ด.2) ต่อพนักงานเจ้าหน้าที่ พร้อมหลักฐานเพื่อประกอบการพิจารณาดังนี้

- สำเนาโฉนดที่ดินที่ปลูกสร้างโรงเรือน หรือสิ่งปลูกสร้างอย่างอื่น

- สำเนาหนังสือสัญญาซื้อขาย หรือสัญญาให้ที่ดินพร้อมสิ่งปลูกสร้าง

- หลักฐานการเปิดดำเนินกิจการ เช่น หนังสือรับรองการจดทะเบียนพาณิชย์

หนังสือรับรองการจดทะเบียนห้างหุ้นส่วน/บริษัท

- ใบอนุญาตตั้งและ/หรือประกอบกิจการโรงงาน

- สัญญาเช่าบ้าน

- หนังสือมอบอำนาจ (กรณีไม่สามารถยื่นแบบได้ด้วยตนเองพร้อมติดอากรแสตมป์

**2.3 การชำระภาษี**

ให้ผู้รับประเมินที่ได้รับแจ้งรายการประเมิน (ภ.ร.ด.8) นำเงินไปชำระภายใน 30 วัน นับแต่วันถัดจากวันที่ได้รับแจ้งการประเมินโดยชำระภาษีได้ที่งานผลประโยชน์และกิจการพาณิชย์ ฝ่ายพัฒนารายได้ กองคลัง สำนักงานเทศบาลนครลำปาง การชำระภาษีจะชำระโดยการส่งธนาณัติ ตั๋วแลกเงินธนาคารหรือเซ็คที่ธนาคารรับรองทางไปรษณีย์ลงทะเบียนก็ได้โดยสั่งจ่ายให้แก่เทศบาลนครลำปาง และให้ถือเอาวันส่งทางไปรษณีย์เป็นวันรับชำระภาษี

* 1. **การผ่อนชำระภาษี**

ผู้มีสิทธิขอผ่อนชำระภาษีได้ 3 งวด โดยไม่เสียเงินเพิ่มมีเงื่อนไข ดังนี้

1) ผู้มีหน้าที่เสียภาษีจะขอผ่อนชำระค่าภาษีก็ได้ โดยวงเงินค่าภาษีที่จะขอผ่อน

ชำระนั้นจะต้องมีจำนวนตั้งแต่เก้าพันบาทขึ้นไป

2) ได้ยืนแบบพิมพ์เพื่อแจ้งการการทรัพย์สินต่อพนักงานเจ้าหน้าที่ภายในเดือน

กุมภาพันธ์ของปีนั้น

3) ได้แสดงความจำนงขอผ่อนชำระค่าภาษีเป็นหนังสือต่อพนักงานเจ้าหน้าที่ ภายใน 30 วัน นับแต่วันถัดจากวันที่ได้รับแจ้งการประเมิน

* 1. **เงินเพิ่ม**

เงินภาษีค้างชำระให้เพิ่มจำนวนตามอัตรา ดังนี้

1) ถ้าชำระไม่เกินหนึ่งเดือนนับแต่วันพ้นกำหนดเวลาสามสิบวันนับแต่วันถัดจาก วันที่ได้รับแจ้งการประเมิน ให้เพิ่มร้อยละ 2.5 ของค่าภาษีที่ค้าง

2) ถ้าเกินหนึ่งเดือนแต่ไม่เกินสองเดือน ให้เพิ่มร้อยละ 5 ของค่าภาษีที่ค้าง

3) ถ้าเกินสองเดือนแต่ไม่เกินสามเดือน ให้เพิ่มร้อยละ 7.5 ของค่าภาษีที่ค้าง

4) ถ้าเกินสามเดือนแต่ไม่เกินสี่เดือน ให้เพิ่มร้อยละ 10 ของค่าภาษีที่ค้าง

ถ้ามิได้มีการชำระค่าภาษีและเงินเพิ่มภายในสี่เดือน ผู้บริหารท้องถิ่นมีอำนาจออก

คำสั่งเป็นหนังสือให้ยึด อายัด หรือขายทอดตลาดทรัพย์สินของผู้ซึ่งค้างชำระค่าภาษี เพื่อนำเงินมาชำระเป็นค่าภาษี เงินเพิ่ม ค่าธรรมเนียม และค่าใช้จ่ายโดยมิต้องของให้ศาลสั่งหรือออกหมายยึด

ถ้าค่าภาษีค้างอยู่และยังมิได้ชำระขณะเมื่อทรัพย์สินได้โอนกรรมสิทธิ์ไปเป็นของเจ้าของใหม่โดยเหตุใด ๆ ก็ตาม เจ้าของคนเก่าและคนใหม่เป็นลูกหนี้ค่าภาษีนั้นร่วมกัน (มาตรา 45)

* 1. **การอุทธรณ์ภาษี**

เมื่อผู้รับประเมิน ได้รับแจ้งการประเมินแล้วไม่พอใจการประเมินของพนักงานเจ้าหน้าที่โดย

เห็นว่าการประเมินไม่ถูกต้อง หรือเห็นว่าค่าภาษีสูงเกินไป ก็มีสิทธิยื่นคำร้องของให้พิจารณาการประเมินใหม่ ต่อผู้บริหารท้องถิ่น

โดยกรอกในแบบพิมพ์ (ภ.ร.ด.9) ยื่นแบบดังกล่าวที่ทำการอบต.แก้งสนามนาง ภายใน 15 วัน นับแต่วันที่ได้รับแจ้งการประเมิน หากพ้นเวลาดังกล่าว ผู้รับประเมินหมดสิทธิที่จะขอให้พิจารณาการประเมินใหม่ และไม่มีสิทธินำคดีขึ้นสู่ศาลเว้นแต่ในปัญหาข้อกฎหมายซึ่งอ้างว่าเป็นเหตุหมดสิทธินั้น

เมื่อผู้บริหารท้องถิ่นพิจารณาแล้ว ผลเป็นประการใดจะแจ้งคำชี้ขาดไปยังผู้ยื่นคำร้องอุทธรณ์เป็นลายลักษณ์อักษร หากผู้รับประเมินเห็นด้วยหรือไม่พอใจในคำชี้ขาดดังกล่าว ย่อมมีสิทธินำคดีไปสู่ศาลเพื่อแสดงให้ศาลเห็นว่าการประเมินนั้นไม่ถูกต้องก็ได้ แต่ต้องภายใน 30 วัน นับตั้งแต่วันรับแจ้งความให้ทราบคำชี้ขาดนั้น

* 1. **บทกำหนดโทษ**

มาตรา 46 ผู้ใดละเลยไม่แสดงข้อความที่กล่าวไว้ในมาตรา 20 เว้นแต่จะเป็นด้วยเหตุ

สุดวิสัย ท่านว่าผู้นั้นมีความผิดต้องระวางโทษปรับไม่เกินสองร้อยบาท

มาตรา 47 ผู้ใดโดยรู้อยู่แล้วหรือจงใจละเลยไม่ปฏิบัติตามหมายเรียกของพนักงานเจ้าหน้าที่ ไม่แจ้งรายการเพิ่มเติมละเอียดยิ่งขึ้นเมื่อเรียกร้อง ไม่นำพยานหลักฐานมาแสดง หรือไม่ตอบคำถามเมื่อพนักงานเจ้าหน้าที่ซักถามตามความในมาตรา 21 และ 22 ท่านว่าผู้นั้นมีความผิดต้องระวางโทษปรับไม่เกินห้าร้อยบาท

มาตรา 48 ผู้ใด

1. โดยรู้อยู่แล้วหรือจงใจยื่นข้อความเท็จ หรือให้ถ้อยคำเท็จ หรือตอบคำถามด้วยคำอัน

เป็นเท็จหรือนำพยานหลักฐานเท็จมาแสดง เพื่อหลีกเลี่ยงหรือจัดหาทางให้ผู้อื่นหลีกเลี่ยงการคำนวณค่ารายปีแห่งทรัพย์สินของตนตามที่ควรก็ดี

1. โดยความเท็จ โดยเจตนาละเลย โดยฉ้อโกง โดยอุบาย โดยวิธีการอย่างหนึ่งอย่าง

ใดทั้งสิ้นที่จะหลีกเลี่ยงหรือพยายามหลีกเลี่ยงการคำนวณค่ารายปีแห่งทรัพย์สินของตนตามที่ควรก็ดี

ท่านว่าผู้นั้นมีความผิดต้องระวางโทษจำคุกไม่เกินหกเดือน หรือปรับไม่เกินห้าร้อยบาท หรือทั้งจำทั้งปรับ

\*\*\*\*\*\*

ที่มา: พระราชบัญญัติภาษีโรงเรือนและที่ดิน พุทธศักราช 2475 และฉบับแก้ไขเพิ่มเติม

# ☺แผนผังแสดงขั้นตอนและระยะเวลาการปฏิบัติราชการเพื่อบริการประชาชน☺

# (กระบวนงานที่ 3 การรับชำระภาษีป้าย)

# ☞ 🖐

ยื่นเอกสาร

ตรวจสอบเอกสาร

ออกใบเสร็จ

# ( 1 นาที) (2 นาที) ( 2 นาที)

# สรุป กระบวนงานบริการ 3 ขั้นตอน รวมระยะเวลา 5 นาที

เพื่อความสะดวก เอกสารที่ต้องนำมา

1. ใบเสร็จรับเงินของปีที่ผ่านมา

2. สำเนาทะเบียนบ้าน

3. สำเนาบัตรประจำตัวประชาชน

4. เอกสารสิทธิการถือครองกรรมสิทธิ์

**การจัดเก็บภาษีป้าย**

**1. ป้ายที่ต้องเสียภาษี**

1.1 ป้ายที่ต้องเสียภาษีป้ายได้แก่ป้ายแสดงชื่อยี่ห้อหรือเครื่องหมายที่ใช้ในการประกอบการค้าหรือประกอบกิจการอื่นเพื่อหารายได้ไม่ว่าจะแสดงหรือโฆษณาไว้ที่วัตถุใดๆด้วยอักษรภาพหรือเครื่องหมายที่เขียน แกะสลักจารึกหรือทำให้ปรากฏด้วยวิธีใดๆ

1.2 ไม่เป็นป้ายที่ได้รับการยกเว้นภาษีป้าย

**2. ป้ายที่ได้รับการยกเว้นไม่ต้องเสียภาษีป้ายได้แก่**

2.1 ป้ายที่แสดงไว้ณโรงมหรสพและบริเวณของโรงมหรสพนั้นเพื่อโฆษณามหรสพ

2.2 ป้ายที่แสดงไว้ที่สินค้าหรือที่สิ่งห่อหุ้มหรือบรรจุสินค้า

2.3 ป้ายที่แสดงไว้ในบริเวณงานที่จัดขึ้นเป็นครั้งคราว

2.4 ป้ายที่แสดงไว้ที่คนหรือสัตว์

2.5 ป้ายที่แสดงไว้ภายในอาคารที่ใช้ประกอบการค้าหรือประกอบกิจการอื่นหรือภายในอาคารซึ่งเป็นที่รโหฐานทั้งนี้เพื่อหารายได้และแต่ละป้ายมีพื้นที่ไม่เกินที่กำหนดในกฎกระทรวง (กฎกระทรวงฉบับที่ 8 (พ.ศ. 2542) กำหนดว่าต้องเป็นป้ายที่มีพื้นที่ไม่เกินสามตารางเมตรมีผลบังคับใช้ตั้งแต่วันที่ 21 พฤษภาคม 2542) แต่ไม่รวมถึงป้าย ตามกฎหมายว่าด้วยทะเบียนพาณิชย์

2.6 ป้ายของราชการส่วนกลางราชการส่วนภูมิภาคหรือราชการส่วนท้องถิ่นตามกฎหมายว่าด้วยระเบียบบริหารราชการแผ่นดิน

2.7 ป้ายขององค์การที่จัดตั้งขึ้นตามกฎหมายว่าด้วยการจัดตั้งองค์การของรัฐบาลหรือตามกฎหมายว่าด้วยการนั้นๆและหน่วยงานที่นำรายได้ส่งรัฐ

2.8 ป้ายของธนาคารแห่งประเทศไทยธนาคารออมสินธนาคารอาคารสงเคราะห์ธนาคารเพื่อการเกษตรและสหกรณ์และบริษัทเงินทุนอุตสาหกรรมแห่งประเทศไทย

2.9 ป้ายของโรงเรียนเอกชนตามกฎหมายว่าด้วยโรงเรียนเอกชนหรือสถาบันอุดมศึกษาเอกชนที่แสดงไว้ณอาคารหรือบริเวณของโรงเรียนเอกชนหรือสถาบันอุดมศึกษาเอกชนนั้น

2.10 ป้ายของผู้ประกอบการเกษตรซึ่งค้าผลผลิตอันเกิดจากการเกษตรของตน

2.11 ป้ายของวัดหรือผู้ดำเนินกิจการเพื่อประโยชน์แก่การศาสนาหรือการกุศลสาธารณะโดยเฉพาะ

2.12 ป้ายของสมาคมหรือมูลนิธิ

2.13 ป้ายที่กำหนดในกฎกระทรวง

กฎกระทรวงฉบับที่ 2 (พ.ศ. 2535) ออกตามความในพระราชบัญญัติภาษีป้ายพ.ศ. 2510 กำหนดป้ายที่ได้รับการยกเว้นภาษีป้ายคือ

(1) ป้ายที่แสดงหรือติดตั้งไว้ที่รถยนต์ส่วนบุคคลรถจักรยานยนต์รถบดถนนหรือรถแทรกเตอร์

(2) ป้ายที่ติดตั้งหรือแสดงไว้ที่ล้อเลื่อน

(3) ป้ายที่ติดตั้งหรือแสดงไว้ที่ยานพาหนะนอกเหนือจาก (1) และ (2) โดยมีพื้นที่ไม่เกินห้าร้อยตารางเซนติเมตร

**3. ผู้มีหน้าที่เสียภาษีป้าย**

ผู้มีหน้าที่เสียภาษีป้ายได้แก่

3.1 เจ้าของป้าย

3.2 ในกรณีที่ไม่มีผู้อื่นยื่นแบบแสดงรายการภาษีป้ายหรือเมื่อพนักงานเจ้าหน้าที่ไม่อาจหาตัวเจ้าของป้ายนั้น ได้ให้ถือว่าผู้ครอบครองป้ายนั้นเป็นผู้มีหน้าที่เสียภาษีป้ายถ้าไม่อาจหาตัวผู้ครอบครองป้ายนั้นได้ให้ถือว่าเจ้าของหรือ ผู้ครอบครองอาคารหรือที่ดินที่ป้ายนั้นติดตั้งหรือแสดงอยู่เป็นผู้มีหน้าที่เสียภาษีป้ายตามลำดับ

**4. ระยะเวลาการยื่นแบบแสดงรายการเพื่อเสียภาษีป้าย**

4.1 เจ้าของป้ายที่มีหน้าที่เสียภาษีป้ายต้องยื่นแบบแสดงรายการภาษีป้าย (ภป.) ภายในเดือนมีนาคมของทุกปี

4.2 ในกรณีที่ติดตั้งหรือแสดงป้ายภายหลังเดือนมีนาคมหรือติดตั้งหรือแสดงป้ายใหม่แทนป้ายเดิมหรือเปลี่ยนแปลงแก้ไขป้ายอันเป็นเหตุให้ต้องเสียภาษีป้ายเพิ่มขึ้นให้เจ้าของป้ายยื่นแบบแสดงรายการภาษีป้ายภายใน 15 วัน นับแต่วันติดตั้งหรือแสดงป้ายหรือนับแต่วันเปลี่ยนแปลงแก้ไขแล้วแต่กรณี

**5. การคำนวณพื้นที่ป้ายอัตราค่าภาษีป้ายและการคำนวณภาษีป้าย**

5.1 การคำนวณพื้นที่ป้าย

5.1.1 ป้ายที่มีขอบเขตกำหนดได้



5.1.2 ป้ายที่ไม่มีขอบเขตกำหนดได้

ถือตัวอักษรภาพหรือเครื่องหมายที่อยู่ริมสุดเป็นขอบเขตเพื่อกำหนดส่วนกว้างที่สุด

ยาวที่สุดแล้วคำนวณตาม 5.1.1

5.1.3 คำนวณพื้นที่เป็นตารางเซนติเมตร

5.2 อัตราภาษีป้ายแบ่งเป็น 3 อัตราดังนี้

|  |  |  |
| --- | --- | --- |
| ลักษณะ | อัตราภาษีป้าย (ต่อ 500 ตร.ม.)  (บาท) | หมายเหตุ |
| 1) อักษรไทยล้วน | 3 |  |
| 2) อักษรไทยปนกับอักษรต่างประเทศ/ภาพ/เครื่องหมายอื่น | 20 |  |
| 3) ป้ายดังต่อไปนี้  ก. ไม่มีอักษรไทย  ข. อักษรไทยบางส่วนหรือทั้งหมดอยู่ใต้ หรือต่ำกว่าอักษรต่างประเทศ | 40 |  |
| 4) ป้ายที่เปลี่ยนแปลงแก้ไขพื้นที่ป้าย ข้อความ ภาพ หรือเครื่องหมายบางส่วนในป้ายได้เสียภาษีป้ายแล้ว อันเป็นเหตุให้ต้องเสียภาษีป้ายเพิ่มขึ้น ให้คิดอัตราตามข้อ 1) 2) หรือ 3) แล้วแต่กรณี แล้วให้เสียเฉพาะเงินภาษีที่เพิ่มขึ้น |  |  |
| 5) ป้ายใดเสียต่ำกว่า 200 บาท ให้เสีย 200 บาท |  |  |

**5.3 การคำนวณภาษีป้าย**ให้คำนวณโดยนำพื้นที่ป้ายคูณด้วยอัตราภาษีป้ายเช่นป้ายที่ต้องเสียภาษี มีพื้นที่ 10,000 ตารางเซนติเมตรเป็นป้ายประเภทที่ 2 ป้ายนี้เสียภาษีดังนี้

10,000 หาร 500 คูณ 20 เท่ากับ 400 บาท (10,000/500 X 20 = 400)

**6. หลักฐานที่ใช้ประกอบการเสียภาษีป้าย**

เพื่อความสะดวกในการเสียภาษีควรแนะนำผู้มีหน้าที่เสียภาษีนำหลักฐานประกอบการยื่นแบบแสดงรายการเพื่อเสียภาษี (ภป.1) เท่าที่จำเป็นเพียงเพื่อประโยชน์ในการจัดเก็บภาษีเท่านั้น

6.1 กรณีป้ายที่ติดตั้งใหม่ผู้มีหน้าที่เสียภาษีป้ายที่ติดตั้งใหม่ได้แก่

1) บัตรประจำตัวประชาชน

2) สำเนาทะเบียนบ้าน

3) ทะเบียนภาษีมูลค่าเพิ่ม

4) หนังสือรับรองหุ้นส่วนบริษัท

5) ใบอนุญาตติดตั้งป้ายหรือใบเสร็จรับเงินจากร้านทำป้าย

6.2 กรณีป้ายรายเก่าผู้มีหน้าที่เสียภาษีป้ายที่เคยยื่นแบบแสดงรายการเพื่อเสียภาษีป้ายไว้แล้วควรนำใบเสร็จรับเงินค่าภาษีป้ายครั้งก่อนมาแสดงด้วย

**7. ขั้นตอนการชำระภาษี**

7.1 ผู้มีหน้าที่ต้องเสียภาษีป้ายยื่นแบบแสดงรายการภาษีป้าย (ภป.1) พร้อมด้วยหลักฐาน

7.2 พนักงานเจ้าหน้าที่ดำเนินการเป็น 2 กรณีดังนี้

1) กรณีที่ผู้เสียภาษีป้ายประสงค์จะชำระภาษีป้ายในวันยื่นแบบแสดงรายการเสียภาษีป้ายถ้าพนักงานเจ้าหน้าที่ตรวจสอบและประเมินภาษีป้ายได้ทันทีให้แจ้งผู้เสียภาษีป้ายว่าจะต้องเสียภาษีเป็นจำนวนเท่าใด

2) กรณีผู้เสียภาษีป้ายไม่พร้อมจะชำระภาษีในวันยื่นแบบแสดงรายการภาษีป้ายพนักงานเจ้าหน้าที่จะมีหนังสือแจ้งการประเมิน (ภป.3) แจ้งจำนวนเงินภาษีที่จะต้องชำระแก่ผู้เสียภาษี

7.3 ผู้เสียภาษีต้องมาชำระเงินค่าภาษีป้ายภายใน 15 วันนับแต่วันที่ได้รับแจ้งการประเมินมิฉะนั้นจะต้องเสียเงินเพิ่ม

7.4 การชำระภาษีป้าย

1)เจ้าของป้ายมีหน้าที่ชำระภาษีป้ายเป็นรายปียกเว้นป้ายที่แสดงปีแรก

-ระยะเวลาภายใน 15 วันนับแต่วันที่ได้รับแจ้งการประเมิน

-สถานที่ชำระภาษี

- สถานที่ที่ได้ยื่นแบบแสดงรายการภาษีป้ายไว้

- หรือสถานที่อื่นที่พนักงานเจ้าหน้าที่กำหนด

2) การชำระภาษีวิธีอื่น

- ธนาณัติหรือตั๋วแลกเงินของธนาคารสั่งจ่ายส่วนท้องถิ่น

- ส่งโดยไปรษณีย์ลงทะเบียน

- ส่งไปยังสถานที่ชำระภาษี

3) การผ่อนชำระหนี้

-ภาษีป้าย 3,000 บาทขึ้นไป

-ผ่อนชำระเป็น 3 งวดเท่าๆกัน

-แจ้งความจำนงเป็นหนังสือก่อนครบกำหนดเวลาชำระหนี้

- ป้ายติดตั้งปีแรก

- คิดภาษีป้ายเป็นรายงวด

- งวดละ 3 เดือน

- เริ่มเสียตั้งแต่งวดที่ติดตั้งจนถึงงวดสุดท้ายของปี

งวด 1 มกราคม - มีนาคม = 100 %

งวด 2 เมษายน - มิถุนายน = 75 %

งวด 3 กรกฎาคม - กันยายน = 50 %

งวด 4 ตุลาคม - ธันวาคม = 25 %

**8. เงินเพิ่ม**

ผู้มีหน้าที่เสียภาษีป้ายจะต้องเสียเงินเพิ่มในกรณีและอัตราดังต่อไปนี้

8.1 ไม่ยื่นแบบแสดงรายการภาษีป้ายภายในเวลาที่กำหนดให้เสียเงินเพิ่มร้อยละสิบของค่าภาษีป้ายเว้นแต่ กรณีที่เจ้าของป้ายได้ยื่นแบบแสดงรายการภาษีป้ายก่อนที่พนักงานเจ้าหน้าที่จะได้แจ้งให้ทราบถึงการละเว้นนั้นให้เสียเงินเพิ่มร้อยละห้าของค่าภาษีป้าย

8.2 ยื่นแบบแสดงรายการภาษีป้ายโดยไม่ถูกต้องทำให้จำนวนเงินที่จะต้องเสียภาษีป้ายลดน้อยลงให้เสียเงินเพิ่มร้อยละสิบของค่าภาษีป้ายที่ประเมินเพิ่มเติมเว้นแต่กรณีที่เจ้าของป้ายได้มาขอแก้ไขแบบแสดงรายการภาษีป้ายให้ถูกต้องก่อนที่พนักงานเจ้าหน้าที่แจ้งการประเมิน

8.3 ไม่ชำระภาษีป้ายภายในเวลาที่กำหนดให้เสียเงินเพิ่มร้อยละสองต่อเดือนของค่าภาษีป้ายเศษของเดือนให้นับเป็นหนึ่งเดือนทั้งนี้ไม่ให้นำเงินเพิ่มตาม 8.1 และ 8.2 มาคำนวณเป็นเงินเพิ่มตามข้อนี้ด้วย

**9. บทกำหนดโทษ**

9.1 ผู้ใดแจ้งข้อความอันเป็นเท็จให้ถ้อยคำเท็จตอบคำถามด้วยถ้อยคำอันเป็นเท็จหรือนำพยานหลักฐานเท็จมาแสดงเพื่อหลีกเลี่ยงหรือพยายามหลีกเลี่ยงการเสียภาษีป้ายต้องระวางโทษจำคุกไม่เกิน 1 ปีหรือปรับตั้งแต่ 5,000 บาทถึง 50,000 บาทหรือทั้งจำทั้งปรับ

9.2 ผู้ใดจงใจไม่ยื่นแบบแสดงรายการภาษีป้ายต้องระวางโทษปรับตั้งแต่ 5,000 บาท - 50,000 บาท

9.3 ผู้ใดไม่แจ้งการรับโอนป้ายหรือไม่แสดงรายการเสียภาษีป้ายไว้ณที่เปิดเผยในสถานที่ประกอบกิจการต้องระวางโทษปรับตั้งแต่ 1,000 บาทถึง 10,000 บาท

9.4 ผู้ใดขัดขวางการปฏิบัติงานของพนักงานเจ้าหน้าที่หรือไม่ปฏิบัติตามคำสั่งของพนักงานเจ้าหน้าที่ซึ่งสั่งให้มาให้ถ้อยคำหรือให้ส่งบัญชีหรือเอกสารเกี่ยวกับป้ายมาตรวจสอบภายในกำหนดเวลาอันสมควรต้องระวางโทษจำคุกไม่เกิน 6 เดือนหรือปรับตั้งแต่ 1,000 บาทถึง 20,000 บาทหรือทั้งจำทั้งปรับ

**10. การอุทธรณ์การประเมิน**

เมื่อผู้เสียภาษีได้รับแจ้งการประเมิน (ภป.3) แล้วเห็นว่าการประเมินนั้นไม่ถูกต้องมีสิทธิอุทธรณ์การประเมิน ต่อผู้บริหารท้องถิ่นหรือผู้ได้รับมอบหมายโดยต้องยื่นอุทธรณ์ภายใน 30 วันนับแต่วันที่ได้รับแจ้งการประเมินผู้อุทธรณ์มีสิทธิอุทธรณ์คำวินิจฉัยของผู้บริหารท้องถิ่นต่อศาลภายใน 30 วันนับแต่วันรับแจ้งคำวินิจฉัยอุทธรณ์

**11. การขอคืนเงินภาษีป้าย**

ผู้เสียภาษีป้ายโดยไม่มีหน้าที่ต้องเสียหรือเสียเกินกว่าที่ควรจะต้องเสียผู้นั้นมีสิทธิขอรับเงินคืนได้โดยยื่นคำร้อง ขอคืนภายใน 1 ปีนับแต่วันที่เสียภาษีป้าย

**☺แผนผังแสดงขั้นตอนและระยะเวลาการปฏิบัติราชการเพื่อบริการประชาชน☺**

# (กระบวนงานที่ 4 การอนุญาตค่าธรรมเนียมที่เป็นอันตรายต่อสุขภาพ)

# การขออนุญาตใหม่/ต่อใบอนุญาต

กรณีคำขอและเอกสารหลักฐานไม่ถูกต้องครบถ้วน

ส่งคืนในคราวเดียวกัน

รายงานผู้บริหาร

เพื่อพิจารณาสั่งการ

ภายใน 2 วันนับแต่วันที่ได้รับคำขอ

ออกใบอนุญาต/ไม่ออกใบอนุญาต โดยแจ้งให้ผู้ยื่นคำขอทราบ ภายใน 3 นาที นับแต่วันที่ได้รับคำขอ

ตรวจสอบ

สถานที่

ดำเนินการ

ยื่นคำขอ

ตรวจสอบคำขอ

พร้อมเอกสารหลักฐาน

☞ 🖐

**สรุป** กระบวนงานบริการ 4 ขั้นตอน ระยะเวลา 3 นาที/ราย

เพื่อความสะดวก เอกสารที่ต้องนำมา

1.สำเนาบัตรประชาน  
 2. สำเนาทะเบียนบ้านของผู้ขออนุญาต  
 3. ใบอนุญาตตาม พ.ร.บ. ควบคุมอาคารพ.ศ.2522  
 4. ใบอนุญาตทำการค้าจากสำนักทะเบียนการค้า  
 5. ใบอนุญาตหรือใบแจ้งประกอบกิจการโรงงาน

**กิจการที่เข้าข่ายจะต้องชำระใบอนุญาต**   1. กิจการที่เกี่ยวกับการเลี้ยงสัตว์  
   2. กิจการที่เกี่ยวกับสัตว์และผลิตภัณฑ์  
  3. กิจการที่เกี่ยวกับอาหารเครื่องดื่มน้ำดื่ม  
  4. กิจการที่เกี่ยวกับยา เวชภัณฑ์ อุปกรณ์การแพทย์ เครื่องสำอางผลิตภัณฑ์ชำระล้าง  
  5. กิจการที่เกี่ยวกับการเกษตร  
  6. กิจการที่เกี่ยวกับโลหะ หรือแร่  
  7. กิจการที่เกี่ยวกับยานยนต์ เครื่องจักรหรือเครื่องกล  
  8. กิจการที่เกี่ยวกับไม้  
  9. กิจการที่เกี่ยวกับการบริการ  
 10. กิจการที่เกี่ยวกับสิ่งทอ  
 11. กิจการที่เกี่ยวกับหิน ดินทราย ซีเมนต์  
 12. กิจการที่เกี่ยวกับ ปิโตรเลี่ยมถ่านหิน สารเคมี  
 13. กิจการอื่นๆ ดังนี้

       - การพิมพ์หนังสือหรือพิมพ์อื่นที่มีลักษณะเดียวกันด้วยเครื่องจักร  
       - การผลิตการซ่อมเรื่องอิเลคโทรนิคส์ เครื่องไฟฟ้า อุปกรณ์อิเลคโทรนิคส์อุปกรณ์ไฟฟ้า  
       - การผลิต เทียน เทียนไข หรือวัตถุที่คล้ายคลึง  
       - การพิมพ์แบบ พิมพ์เขียว หรือการถ่ายเอกสาร  
       - การสะสมวัตถุหรือสิ่งของที่ชำรุด ใช้แล้ว หรือเหลือใช้  
       - การประกอบกิจการโกดังสินค้า  
       - การล้างขวด ภาชนะหรือบรรจุภัณฑ์ที่ใช้แล้ว  
       - การพิมพ์สีลงบนวัตถุที่มิใช้สิ่งทอ  
       - การก่อสร้าง

**ขั้นตอนในการยื่นคำขอใบอนุญาต** 1. ให้ยื่นคำร้องขอใบอนุญาตเมื่อเริ่มประกอบกิจการพร้อมเอกสารดังนี้  
       - สำเนาบัตรประชาน  
       - สำเนาทะเบียนบ้านขอผู้ขออนุญาต  
        - ใบอนุญาตตาม พ.ร.บ. ควบคุมอาคารพ.ศ.2522  
       - ใบอนุญาตทำการค้าจากสำนักทะเบียนการค้า  
       - ใบอนุญาตหรือใบแจ้งประกอบกิจการโรงงาน  
 2. ในรายที่เคยชำระอยู่ก่อนแล้วให้มายื่นคำขอต่อใบอนุญาตในเดือนธันวาคม ของทุกปีพร้อมทั้งนำใบอนุญาตใบเดิมมายื่นด้วย  
 3. ถ้ายื่นเกินเดือนธันวาคมจะเสียงเงินเพิ่มร้อยละ 20 ของค่าธรรมเนียมที่ชำระ

**☺แผนผังแสดงขั้นตอนและระยะเวลาการปฏิบัติราชการเพื่อบริการประชาชน☺**

# (กระบวนงานที่ 5 การขออนุญาตจัดตั้งสถานที่จำหน่ายอาหารหรือสถานที่สะสมอาหาร)

กรณีคำขอและเอกสารหลักฐานไม่ถูกต้องครบถ้วน

ส่งคืนในคราวเดียวกัน

ออกใบอนุญาต/ไม่ออกใบอนุญาต โดยแจ้งให้ผู้ยื่นคำขอทราบ ภายใน 1 วัน นับแต่วันที่ได้รับคำขอ

รายงานผู้บริหาร

เพื่อพิจารณาสั่งการ

ภายใน 2 วันนับแต่วันที่ได้รับคำขอ

ยื่นคำขอ

ตรวจสอบคำขอ

พร้อมเอกสารหลักฐาน

ตรวจสอบ

สถานที่

ดำเนินการ

☞ 🖐

**สรุป** กระบวนงานบริการ 4 ขั้นตอน ระยะเวลา 1 วัน/ราย

## การขออนุญาตจัดตั้งสถานที่จำหน่ายอาหาร หรือสถานที่สะสมอาหาร

**1.กรณีขออนุญาต(รายใหม่)  
 เอกสารประกอบ**    1.บัตรประจำตัว  สำเนาทะเบียนบ้านผู้ขอใบอนุญาต (ถ่ายเอกสารและรับรองสำเนา)  
    2.บัตรประจำตัว  สำเนาทะเบียนบ้านผู้จัดการหากไม่ใช่บุคคลเดียวกับผู้ถือใบอนุญาต(ถ่ายเอกสารและรับรองสำเนาแนบ)  
    3.สำเนาทะเบียนบ้านของบ้านที่ใช้เป็นที่ตั้งสถานประกอบการ(ถ่ายเอกสารและรับรองสำเนาแนบมาด้วย)  
   4.สำเนาหนังสือรับรองการจดทะเบียนนิติบุคคลพร้อมแสดงบัตรประจำตัวของผู้แทนนิติบุคคล(ถ่ายเอกสารและรับรองสำเนาแนบมาด้วย)หากผู้ขอเป็นนิติบุคคล  
    5.หลักฐานที่ใช้แสดงว่าอาคารที่ใช้เป็นสถานประกอบการสามารถใช้ประกอบการนั้นได้โดยถูกต้องตามกฎหมายว่าด้วย การควบคุมอาคาร (ถ่ายเอกสารและรับรองสำเนาแนบมาด้วย)  
    6.หนังสือมอบอำนาจ  
**2.กรณีขอต่ออายุใบอนุญาต  
 เอกสารประกอบ**   1.เหมือนกับการขออนุญาตรายใหม่ในข้อ(1) ยกเว้นหลักฐานการใช้อาคารตามกฎหมายว่าด้วยการควบคุมอาคาร  
    2.ใบอนุญาต  
**3.กรณีแจ้งเลิกกิจการ  
 เอกสารประกอบ**  
    1.ใบอนุญาตประกอบกิจการเดิม  
    2.บัตรประจำตัวและสำเนาทะเบียนบ้านของผู้รับใบอนุญาต (ถ่ายเอกสารและรับรองสำเนาด้วย)  
**4.กรณีขอรับใบขอใบแทนใบอนุญาตเช่นเดียวกับการขออนุญาตประกอบกิจกรรมที่เป็นอันตรายต่อสุขภาพ  
5.กรณีใบอนุญาตชำรุดหรือสูญหาย  
 เอกสารประกอบ**  
    1.ใบอนุญาตประกอบกิจการเดิม (ถ้ามี) ที่ชำรุดในสาระสำคัญ  
    2.หลักฐานการแจ้งความ กรณีใบอนุญาตหาย

# ใบอนุญาตให้มีอายุหนึ่งปีนับแต่วันที่ออกใบอนุญาต  หากมิได้ชำระค่าธรรมเนียม  ก่อนใบอนุญาตสิ้นอายุ จะต้องชำระค่าปรับเพิ่มขึ้นอีกร้อยละยี่สิบ

**☺แผนผังแสดงขั้นตอนและระยะเวลาการปฏิบัติราชการเพื่อบริการประชาชน ☺**

# (กระบวนงานที่ 6 การขออนุญาตก่อสร้าง ต่อเติม ดัดแปลง อาคารตาม พรบ.ควบคุมอาคาร พ.ศ.๒๕๒๒)

**ขั้นตอนการให้บริการ**

ผู้ยื่นคำขอชำระค่าธรรมเนียม

พร้อมรับใบอนุญาต

เจ้าพนักงานท้องถิ่นพิจารณาคำขออนุญาต

นายช่างออกตรวจโฉนดที่ดิน/

ผังเมือง/สภาพสาธารณะและตรวจพิจารณา

ผู้ขออนุญาตยื่นคำขออนุญาตก่อสร้าง(แบบ ข.1)พร้อมเอกสาร เจ้าหน้าที่ตรวจสอบเอกสาร

☞ 🖐

**สรุป** กระบวนงานบริการ 4 ขั้นตอน

เอกสารประกอบการพิจารณา

1.บัตรประจำตัวประชาชนและสำเนาทะเบียนบ้านผู้ขออนุญาต

2. สำเนาโฉนดที่ดิน (กรณีผู้ขอไม่ใช่เจ้าของต้องมีหนังสือยินยอมของเจ้าของที่หรือสำเนาสัญญาเช่าที่ดิน)

3.แบบแปลนการก่อสร้าง

4. หนังสือยิมยอมชิดเขตที่ดินต่างเจ้าของ

**กรณีก่อสร้างบ้านขนาดเกิน 150 ตร.ม. เอกสารเพิ่มเติมดังนี้**

1.รายการคำนวณโครงสร้าง

2.สำเนาใบอนุญาตผู้ประกอบวิชาชีพวิศวกรรมควบคุม

3.หนังสือรับรองเป็นผู้ประกอบวิชาชีพวิศวกรรมควบคุม

**ติดต่อได้ที่กองช่าง อบต.โนนกอก**

**ระยะเวลาการให้บริการ20วัน/ราย**

**☺แผนผังแสดงขั้นตอนและระยะเวลาการปฏิบัติราชการเพื่อบริการประชาชน☺**

# (กระบวนงานที่ 7 การขออนุญาตขุดดินและถมดิน)

**ขั้นตอนการให้บริการ**

เจ้าพนักงานท้องถิ่นพิจารณาคำขออนุญาต

ผู้ยื่นคำขอชำระค่าธรรมเนียม

พร้อมรับใบอนุญาต

นายช่างออกตรวจโฉนดที่ดิน/

ผังเมือง/สภาพสาธารณะและตรวจพิจารณาแบบ

ผู้ขออนุญาตยื่นคำขออนุญาต-ขุดดิน ถมดิน พร้อมเอกสาร เจ้าหน้าที่ตรวจสอบเอกสาร

☞ 🖐

**สรุป** กระบวนงานบริการ 4 ขั้นตอน

**เอกสารประกอบการพิจารณา**

1. บัตรประจำตัวประชาชนและสำเนาทะเบียนบ้านผู้ขออนุญาต
2. สำเนาโฉนดที่ดิน (กรณีผู้ขอไม่ใช่เจ้าของต้องมีหนังสือยินยอมของเจ้าของที่ดินหรือสำเนาสัญญาเช่าที่ดิน)
3. แบบแปลน รายละเอียดการขุดดิน ถมดิน
4. หนังสือรับรองของผู้ประกอบวิชาชีพวิศวกรรมควบคุม
5. สำเนาใบอนุญาตผู้ประกอบวิชาชีพรับรองของผู้ประกอบอาชีพสถาปัตยกรรมควบคุมของผู้ออกแบบงานสถาปัตยกรรม

**ติดต่อได้ที่สวนโยธา อบต.โนนกอก**

**ระยะเวลาการให้บริการ 20 วัน/ราย**

**☺แผนผังแสดงขั้นตอนและระยะเวลาการปฏิบัติราชการเพื่อบริการประชาชน☺**

# (กระบวนงานที่ 8 การขออนุญาตจำหน่ายสินค้าในที่หรือทางสาธารณะ)

**การขออนุญาตใหม่/ต่อใบอนุญาต**

กรณีคำขอและเอกสารหลักฐานไม่ถูกต้องครบถ้วน

ส่งคืนในคราวเดียวกัน

รายงานผู้บริหาร

เพื่อพิจารณาสั่งการ

ภายใน 7 วันนับแต่วันที่ได้รับคำขอ

ตรวจสอบสถานที่

ดำเนินการ

ออกใบอนุญาต/ไม่ออกใบอนุญาตโดยแจ้งให้ผู้ยื่นคำขอทราบภายใน 1 วัน นับแต่วันที่ได้รับคำขอ

ยื่นคำขอ

ตรวจสอบคำขอ

พร้อมเอกสารหลักฐาน

☞ 🖐

**สรุป** กระบวนงานบริการ 4 ขั้นตอน ระยะเวลา 1 วัน/ราย

หลักฐานประกอบการขออนุญาต

กรณีขออนุญาตรายใหม่

1. บัตรประจำตัวและสำเนาทะเบียนบ้านผู้ขออนุญาต

2. บัตรประจำตัวและสำเนาทะเบียนบ้านผู้จัดการหากไม่เป็นบุคคลเดียวกับผู้ถือใบอนุญาต

3. สำเนาทะเบียนบ้านของบ้านที่ใช้เป็นที่ตั้งสถานประกอบการ

4. สำเนาหนังสือรับรองการจดทะเบียนนิติบุคคลพร้อมแสดงบัตรประจำตัวของผู้แทนนิติบุคคลหากผู้ขอเป็นนิติบุคคล

5. สำเนาใบอนุญาตปลูกสร้างอาคารที่ใช้แสดงว่าอาคารที่ใช้เป็นสถานที่ประกอบการสามารถใช้ประกอบการนั้นได้โดยถูกต้องตามกฎหมายว่าด้วยการควบคุมอาคาร

6. หนังสือมอบอำนาจพร้อมสำเนาบัตรประจำตัวประชาชนผู้มอบอำนาจและผู้รับมอบกรณีผู้ขอรับใบอนุญาตไม่สามารถมาดำเนินการด้วยตนเอง (เอกสารตามข้อ 1 – 5 ถ่ายเอกสารและรับรองสำเนามาด้วย)

กรณีต่อใบอนุญาต

1. บัตรประจำตัวผู้ได้รับใบอนุญาต

2. บัตรประจำตัวของผู้แทนนิติบุคคลในกรณีที่ผู้ขออนุญาตเป็นนิติบุคคล

3. กรณีเปลี่ยนแปลงชื่อผู้แทนนิติบุคคลต้องแนบสำเนาบัตรประจำตัวของผู้แทนนิติบุคคลและเลขหนังสือรับรองการจดทะเบียนนิติบุคคลผู้ได้รับอนุญาต

4. หนังสือมอบอำนาจพร้อมถ่ายสำเนาบัตรประจำตัวผู้มอบและผู้รับมอบกรณีผู้ได้รับใบอนุญาตไม่สามารถมาดำเนินการด้วยตนเอง

5. ใบอนุญาตหรือใบแทนใบอนุญาตฉบับเดิม

กรณีแจ้งเลิกกิจการ

1. ใบอนุญาตฉบับเดิม

2. บัตรประจำตัวประชาชนและสำเนาทะเบียนบ้านของผู้รับใบอนุญาต (ถ่ายเอกสารและรับรองสำเนา)

กรณีใบอนุญาตชำรุดหรือสูญหาย

1. ใบอนุญาตประกอบกิจการเดิมและใบอนุญาตเปลี่ยนแปลงตามแบบอภ.5 (ถ้ามี) ที่ชำรุดในสาระสำคัญ

2. หลักฐานการแจ้งความกรณีสูญหาย

# ☺แผนผังแสดงขั้นตอนและระยะเวลาการปฏิบัติราชการเพื่อบริการประชาชน☺

# (กระบวนงานที่ 9 รับแจ้งเรื่องราวร้องทุกข์)

ผู้บริหารพิจารณาเรื่องราวร้องทุกข์และสั่งการ

2 วัน/ราย

เจ้าหน้าที่แจ้งตอบรับผลการดำเนินการให้ ผู้ร้องเรียนทราบ 1 วัน/ราย

2 วัน/ราย

เจ้าหน้าที่รายงานผลการตรวจสอบต่อผู้บริหารพิจารณา 2 วัน/ราย

เจ้าหน้าที่ตรวจสอบรายละเอียดข้อเท็จจริงเรื่องราวร้องทุกข์ 2 วัน/ราย

##### ยื่นคำร้อง

(1 นาที) (2 วัน/ราย) ( 2 วัน/ราย) (2 วัน/ราย) (1 วัน/ราย)

# สรุป กระบวนงานบริการ 5 ขั้นตอน ระยะเวลา 7 วัน/ราย

เพื่อความสะดวก เอกสารที่ต้องนำมา

1. สำเนาทะเบียนบ้าน

2. สำเนาบัตรประจำตัวประชาชน

# ☺แผนผังแสดงขั้นตอนและระยะเวลาการปฏิบัติราชการเพื่อบริการประชาชน☺

# (กระบวนงานที่ 10การให้ความช่วยเหลือสาธารณภัย)

**งานช่วยเหลือสาธารณภัย ดำเนินการทันที**

##### รับแจ้ง

รายงานอำเภอทราบ เพื่อดำเนินการ

บรรเทาความเดือดร้อนแก่ผู้ได้ประสบภัย

เจ้าหน้าที่สำรวจความเสียหาย

รายงานผู้บังคับบัญชาทราบทันทีเพื่อสั่งการ

# สรุป กระบวนงานบริการ 5 ขั้นตอน ทันที

เพื่อความสะดวก เอกสารที่ต้องนำมา

1. สำเนาทะเบียนบ้าน

2. สำเนาบัตรประจำตัวประชาชน

# ☺แผนผังแสดงขั้นตอนและระยะเวลาการปฏิบัติราชการเพื่อบริการประชาชน☺

# (กระบวนงานที่ 11การสนับสนุนน้ำอุปโภคบริโภค)

เจ้าหน้าที่รับเรื่องและตรวจสอบข้อเท็จจริง

ผู้บริหารพิจารณาและสั่งการนำรถบรรทุกน้ำให้ความช่วยเหลือ

เจ้าหน้าที่รายงานผลการตรวจสอบข้อเท็จจริงต่อผู้บริหาร

##### ยื่นคำร้อง

(2 นาที) (1 ชั่วโมง) (18 นาที) (1.40 ชั่วโมง)

# สรุป กระบวนงานบริการ 4 ขั้นตอน ภายใน 1วัน/ราย

เพื่อความสะดวก เอกสารที่ต้องนำมา

1. สำเนาทะเบียนบ้าน

2. สำเนาบัตรประจำตัวประชาชน

**☺แผนผังแสดงขั้นตอนและระยะเวลาการปฏิบัติราชการเพื่อบริการประชาชน☺**

# (กระบวนงานที่ 12 รับแจ้งขึ้นทะเบียนผู้สูงอายุ ผู้พิการ และด้อยโอกาส)

# ☞ 🖐

ยื่นคำขอ

และตรวจสอบหลักฐาน

ขึ้นทะเบียน

ลงนาม

ส่งเรื่องคืน

# ( 2 นาที) (3 นาที)

# สรุป กระบวนงานบริการ 2 ขั้นตอน รวมระยะเวลา 5 นาที

# เพื่อความสะดวก เอกสารที่ต้องนำมา

1. สำเนาบัตรประจำตัวประชาชน
2. สำเนาทะเบียนบ้าน
3. สำเนาบัตรขึ้นทะเบียนผู้พิการ
4. รูปถ่ายผู้พิการ

**☺แผนผังแสดงขั้นตอนและระยะเวลาการปฏิบัติราชการเพื่อบริการประชาชน☺**

# (กระบวนงานที่ 13การติดต่อเอกสารสอบราคาซื้อ/จ้าง)

กรณีคำขอและเอกสารหลักฐานไม่ถูกต้องครบถ้วนส่งคืนในคราวเดียวกัน

ช่วงเวลาของการเผยแพร่ข่าวสอบราคา การให้เอกสารสอบราคา และการยื่นซองสอบราคา

วันประกาศสอบ

ราคาซื้อ/จ้าง

วันเปิดซอง

สอบราคาซื้อ/จ้าง

วันสิ้นสุดการยื่นซอง

สอบราคาซื้อ/จ้าง

**4 วัน**

**15วัน**

# สรุป กระบวนงานบริการ 5 ขั้นตอน รวมระยะเวลา 20วัน

# เพื่อความสะดวก เอกสารที่ต้องนำมา

1. สำเนาสัญญาจ้าง

2. สำเนาบัญชีเงินฝากธนาคาร

3. สำเนาบัตรประจำตัวผู้เสียภาษี/บัตรประจำตัวประชาชน

4. สำเนาหนังสือจดทะเบียนการค้า/สำเนาหนังสือจดทะเบียนพาณิชย์

5. สำเนาการจดทะเบียนภาษีมูลค่าเพิ่ม (ถ้ามี)

**ขั้นตอนการจัดจ้างโดยวิธีสอบราคา**

1. จัดทำรายงานขอจ้าง พร้อมจัดทำเอกสาร ประกอบด้วย

1.1 ประกาศสอบราคา

1.2 เอกสารสอบราคา

1.3 หนังสือแจ้งประกาศเชิญชวน

1.4 แต่งตั้งคณะกรรมการเปิดซองสอบราคา

1.5 แต่งตั้งคณะกรรมการตรวจรับงานจ้างและผู้ควบคุมงาน

2. จัดทำบัญชีให้ หรืขายแบบรูปรายการ พร้อมจัดเตรียมเอกสารให้กับผู้มาขอรับ

2.1 รายละเอียดการซ่อมแซม หรือรูปแบบก่อสร้าง

2.2 แบบใบเสนอราคา

2.3 แบบสัญญาจ้าง

2.4 บทนิยาม

(1) ผู้เสนอราคาที่มีผลประโยชน์ร่วมกัน

(2) การขัดขวางการแข่งขันราคาอย่างเป็นธรรม

2.5 แบบบัญชีเอกสาร

(1.)บัญชีเอกสารส่วนที่ 1

(2.)บัญชีเอกสารส่วนที่ 2

3. จัดทำใบรับซองสอบราคา

4. เมื่อถึงกำหนดเปิดซองสอบราคา หน้าที่ของ กก.เปิดซองสอบราคา จะต้องดำเนินการดังนี้

ขั้นตอนที่ 1

1. ดำเนินการเปิดซองเอกสาร เพื่อตรวจสอบคุณสมบัติของผู้เสนอราคาแต่ละรายว่าเป็นผู้เสนอราคาที่มีผลประโยชน์ร่วมกัน หรือไม่

2. ประกาศรายชื่อผู้เสนอราคาที่มีสิทธิได้รับการคัดเลือก (ตามแบบ)

ขั้นตอนที่ 2

1. เปิดซองใบเสนอราคา แบบฟอร์มที่ต้องใช้คือ

- ตารางเปรียบเทียบราคา

- แบบบันทึกการตรวจสอบเอกสาร ว่ามีเอกสารครบตามประกาศหรือไม่

- แบบบันทึกผลการเปิดซองสอบราคาของคณะกรรมการเปิดซอง

5. เจ้าหน้าที่พัสดุ บันทึกเสนอขอความเห็นชอบ/ขออนุมัติจ้างตามความเห็นของคณะกรรมการ ต่อผู้บริหาร

โดยจัดทำเอกสารดังนี้

5.1 ประกาศผลผู้ชนะการสอบราคา

5.2 ทำหนังสือแจ้งให้มาทำสัญญา

6. ตรวจสอบงบประมาณว่า ได้รับอนุมัติเงินประจำงวดแล้ว จึงทำสัญญาจ้าง

7. รายงานการก่อหนี้ผูกพันให้ อบต.โนนกอก พร้อมส่งข้อมูลผู้ขาย โดยให้เจ้าของข้อมูลรับรองสำเนาถูกต้อง จำนวน 2 ชุด ประกอบด้วย

1. สำเนาสัญญาจ้าง

2. สำเนาบัญชีเงินฝากธนาคาร

3. สำเนาบัตรประจำตัวผู้เสียภาษี/บัตรประจำตัวประชาชน

4. สำเนาหนังสือจดทะเบียนการค้า/สำเนาหนังสือจดทะเบียนพาณิชย์

5. สำเนาการจดทะเบียนภาษีมูลค่าเพิ่ม (ถ้ามี)

8. ผู้รับจ้างส่งมอบงานจ้าง (ตามแบบ)

9. คณะกรรมการดำเนินการตรวจรับ (ตามแบบ)

10. รวบรวมเอกสารขอเบิกเงิน จำนวน 1 ชุด ประกอบด้วย

1. สำเนารายงานขอจ้าง

2. สำเนาคำสั่งแต่งตั้งคณะกรรมการตรวจรับงานจ้าง และผู้ควบคุมงาน

3. สำเนาสัญญาพร้อมเอกสารแนบท้ายสัญญา

4. ใบส่งมอบงาน

5. ใบตรวจรับงานจ้าง

6. สำเนาบันทึกผู้ควบคุมงาน

7. รูปถ่าย (ถ้ามี)

(เอกสารที่เป็นสำเนาให้รับรองสำเนาถูกต้องด้วย)

**☺แผนผังแสดงขั้นตอนและระยะเวลาการปฏิบัติราชการเพื่อบริการประชาชน☺**

# (กระบวนงานที่ 13การติดต่อเอกสารประกวดราคาซื้อ/จ้าง)

3. จัดทำรายงานขอความเห็นชอบในการจัดซื้อหรือจัดจ้าง การแต่งตั้งกรรมการประกวดราคาและคัดเลือกผู้ให้บริการตลาดกลางฯ พร้อมกำหนดวัน เวลา และสถานที่เสนอราคา

1. แต่งตั้งคณะกรรมการจัดทำร่าง TOR และร่างเอกสารประกวดราคา

2. ประกาศเผยแพร่ร่าง และร่างเอกสารประกวดราคา

**ไม่น้อยกว่า 3 วัน**

6. คัดเลือกเบื้องต้นเพื่อหาผู้ มีสิทธิเสนอราคา และรายงานผลการคัดเลือกเสนอ หัวหน้าหน่วยงาน

4. การเผยแพร่ประกาศเชิญชวนและดำเนินการให้หรือขายเอกสารการประกวดราคา

5. รับซองข้อเสนอทางด้านเทคนิค

**ไม่น้อยกว่า 3 วัน**

**ไม่เกิน 30 วัน**

**ไม่น้อยกว่า 3 วัน**

การซื้อหรอจ้างโดยวิธีประกวดราคา ให้หัวหน้าเจ้าหน้าที่พัสดุมีหน้าที่รับผิดชอบ ควบคุมดูแล และจัดทำหลักฐานการเผยแพร่ข่าว และการปิดประกาศราคาภายในระยะเวลาที่กำหนด โดยให้เจ้าหน้าที่พัสดุดำเนินการดังนี้

1. ปิดประกาศประกวดราคาโดยเปิดเผย ณ ที่ทำการ อบต. โนนกอก
2. ส่งประกาศทางเว็บไซต์
3. ส่งเผยแพร่ไปที่ศูนย์รวมข่าวประกวดราคาของทางราชการ
4. ส่งให้สำนักงานตรวจเงินแผ่นดินภูมิภาค
5. ส่งประกาศให้จังหวัด อำเภอ กิ่งอำเภอ ปิดประกาศไว้ที่ศาลากลางจังหวัด ที่ทำการปกครองอำเภอ

ที่ทำการปกครองกิ่งอำเภอ ตามลำดับ เพื่อเผยแพร่และประชาสัมพันธ์ หรือตามที่กรมส่งเสริม

การปกครองท้องถิ่นกำหนด